**FINA POZIVA SVE PODUZETNIKE NA PREDAJU GFI-A**

**DO 30. TRAVNJA 2024. GODINE**

Rok za predaju godišnjih financijskih izvještaja za statističke i druge potrebe za 2023. godinu je 30. travnja 2024., a za javnu objavu šest mjeseci po isteku poslovne godine

**Fina poziva sve poduzetnike**, obveznike primjene Zakona o računovodstvu (NN br. 178/15, 120/16, 116/18, 42/20, 47/20, 114/22 i 82/23) da godišnje financijske izvještaja za 2023. godinu dostave Financijskoj agenciji u rokovima propisanim Zakonom i to:

* Za statističke i druge potrebe do**30. travnja 2024. godine**
* Za potrebe javne objave u roku od **šest mjeseci po isteku poduzetnikove poslovne godine**
* Konsolidirane godišnje financijske izvještaje za javnu objavu u roku od **devet mjeseci po isteku poduzetnikove poslovne godine**

Do 30. travnja 2024. za statističke i druge potrebe, u sklopu godišnjeg financijskog izvještaja, **svi poduzetnici trebaju u Finu dostaviti**:

* Bilancu
* Račun dobitka i gubitka
* Dodatne podatke

U roku od šest mjeseci po isteku poslovne godine za potrebe javne objave **mikro i mali poduzetnici**trebaju Fini podnijeti:

* Bilancu
* Račun dobiti i gubitka
* Bilješke uz financijske izvještaje
* Odluku o utvrđivanju GFI-a
* Odluku o raspodjeli dobitka ili pokriću gubitka
* Revizorsko izvješće (ako su obveznici revizije)

**Srednje veliki i veliki poduzetnici**za potrebe javne objave u roku od šest mjeseci po isteku poslovne godine trebaju u Finu dostaviti:

* Bilancu
* Račun dobiti i gubitka + izvještaj ostalom sveobuhvatnom dobitku (za obveznike primjene MSFI-ja)
* Bilješke uz financijske izvještaje
* Izvještaj o novčanim tokovima
* Izvještaj o promjenama kapitala
* Revizorsko izvješće
* Godišnje izvješće i izvješće poslovodstva
* Nefinancijsko izvješće (ako je obveznik)
* Odluku o utvrđivanju GFI-ja
* Odluku o raspodjeli dobitka ili pokriću gubitka.

Kako bi **izbjegli dodatne troškove,** Financijska agencija poziva sve poduzetnike da na vrijeme predaju potrebne izvještaje. Za obveznike koji ne dostave godišnji financijski izvještaj i svu propisanu dokumentaciju za statističke i druge potrebe i/ili u svrhu javne objave, propisana je novčana kazna u iznosu od **1.320,00 do 13.270,00 eura, a odgovornoj osobi u iznosu od 660,00 do 2.650,00 eura.**

**Izvještaje poduzetnici mogu dostaviti:**

* Putem [web aplikacije RGFI](https://rgfi.fina.hr/IzvjestajiRGFI.web/main/home.jsp), uz korištenje digitalnog certifikata
* Putem Fininog [Virtualnog šaltera](https://ospd.fina.hr/) - Online servisa za predaju dokumentacije
* Poštom
* Osobno u svim [Fininim poslovnicama](https://www.fina.hr/poslovnice)

**Sve informacije o predaji godišnjih izvještaja poduzetnici mogu dobiti:**

* Putem besplatnog telefona 0800 0080, od ponedjeljka do petka, od 7:30 do 22 sata te subotom od 8 do 13 sati
* Slanjem upita na e-mail, ovisno o sjedištu obveznika: Osijek: rgfi.os@fina.hr, Rijeka: rgfi.ri@fina.hr, Split: rgfi.st@fina.hr, Zagreb: rgfi.zg@fina.hr
* Na Fininoj stranici [Registar godišnjih financijskih izvještaja](https://www.fina.hr/javne-usluge-za-poslovne-subjekte/registri/registar-godisnjih-financijskih-izvjestaja)

Sve dodatne informacije poduzetnici mogu pronaći na Fininoj stranici [Registar godišnjih financijskih izvještaja: Odgovori na vaša najčešća pitanja](https://www.fina.hr/javne-usluge-za-poslovne-subjekte/registri/registar-godisnjih-financijskih-izvjestaja/odgovori-na-vasa-najcesca-pitanja).